Akeh-akehe wong banjur padha ndu­ga lamun ilange Sitarasa temtu ana gayute lan ilange Senapati Wiswasa wek­tu kapatrapan pidana kethok tangan dhek emben kae. Senapati Wiswasa ilang ba­reng dumadine gara-gara. Ana udan am­puhan, udan deres carup lesus lir pinusus kang ngawut-awut alun-alun kutharaja Ke­ling. Saengga wong-wong kang nekseni pidana kethok tangan padha bubar ma­wut, bingung bilulungan, salang tunjang golek slamet sowang-sowang.
